CELEX: 32017R0548
Language: el
Date: 2017-03-23 00:00:00
Title: Εκτελεστικός κανονισμός (ΕΕ) 2017/548 της Επιτροπής, της 23ης Μαρτίου 2017, για τον καθορισμό τυποποιημένου εντύπου για τη γραπτή δήλωση σχετικά με την αφαίρεση ή την παραβίαση της σφραγίδας ταχογράφου (Κείμενο που παρουσιάζει ενδιαφέρον για τον ΕΟΧ )

24.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/548 ΤΗΣ ΕΠΙΤΡΟΠΉΣ
   της 23ης Μαρτίου 2017
   για τον καθορισμό τυποποιημένου εντύπου για τη γραπτή δήλωση σχετικά με την αφαίρεση ή την παραβίαση της σφραγίδας ταχογράφου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών, ο οποίος καταργεί τον κανονισμό (ΕΟΚ) αριθ. 3821/85 του Συμβουλίου σχετικά με τη συσκευή ελέγχου των οδικών μεταφορών και τροποποιεί τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου για την εναρμόνιση ορισμένων κοινωνικών διατάξεων στον τομέα των οδικών μεταφορών (1), και ιδίως το άρθρο 22 παράγραφος 5,
   Εκτιμώντας τα ακόλουθα:
   
               (1)
            
            
               Στον κανονισμό (ΕΕ) αριθ. 165/2014 καθορίζονται διοικητικές και τεχνικές απαιτήσεις σχετικά με την κατασκευή, την εγκατάσταση, τη χρήση, τη δοκιμή και τον έλεγχο των ταχογράφων που χρησιμοποιούνται στις οδικές μεταφορές.
            
         
               (2)
            
            
               Στο άρθρο 22 παράγραφος 5 του κανονισμού (ΕΕ) αριθ. 165/2014 ορίζεται ότι, στις περιπτώσεις κατά τις οποίες η σφραγίδα αφαιρείται ή παραβιάζεται με σκοπό την επισκευή του οχήματος ή τη μετατροπή του, φυλάσσεται στο όχημα γραπτή δήλωση όπου σημειώνονται η ημερομηνία και η ώρα παραβίασης της σφραγίδας και αναφέρονται οι λόγοι αφαίρεσης της σφραγίδας.
            
         
               (3)
            
            
               Σύμφωνα με τον κανονισμό (ΕΕ) αριθ. 165/2014, η Επιτροπή πρέπει να διαμορφώσει τυποποιημένο έντυπο για τη γραπτή δήλωση.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής οδικών μεταφορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέλος του προσωπικού του συνεργείου που έχει αφαιρέσει ή παραβιάσει σφραγίδα ταχογράφου για την επισκευή οχήματος ή για τη μετατροπή του, όπως αναφέρεται στο άρθρο 22 παράγραφος 5 του κανονισμού (ΕΕ) αριθ. 165/2014, συμπληρώνει, υπογράφει και θεωρεί γραπτή δήλωση με τα πληροφοριακά στοιχεία που καθορίζονται στο παράρτημα του παρόντος κανονισμού. Το πρωτότυπο της γραπτής δήλωσης πρέπει να φυλάσσεται στο όχημα, και θεωρημένο αντίγραφο παραμένει στο συνεργείο όπου η σφραγίδα είχε αφαιρεθεί ή παραβιαστεί.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 60 της 28.2.2014, σ. 1.
   
      ΠΑΡΑΡΤΗΜΑ
      
         Γραπτή δήλωση σχετικά με την αφαίρεση ή την παραβίαση της σφραγίδας ταχογράφου
      
      
                  1.
               
               
                  Αριθμός κυκλοφορίας του οχήματος
               
            
                  2.
               
               
                  Αναγνωριστικός αριθμός οχήματος
               
            
                  3.
               
               
                  Ονοματεπώνυμο οδηγού
               
            
                  4.
               
               
                  Κοινοτική άδεια του μεταφορέα (1)
                  
               
            
                  5.
               
               
                  Ονομασία συνεργείου
               
            
                  6.
               
               
                  Διεύθυνση συνεργείου
               
            
                  7.
               
               
                  Αναγνωριστικός αριθμός συνεργείου
               
            
                  8.
               
               
                  Ονοματεπώνυμο υπαλλήλου υπεύθυνου για την αφαίρεση της σφραγίδας
               
            
                  9.
               
               
                  Αριθμός αφαιρεθείσας σφραγίδας
               
            
                  10.
               
               
                  Ημερομηνία και ώρα αφαίρεσης της σφραγίδας
               
            
                  11.
               
               
                  Λόγος(-οι) για την αφαίρεση
               
            
                  12.
               
               
                  Παρατηρήσεις
                  
                      
                  
               
            Τόπος και ημερομηνία
      Υπογραφή υπαλλήλου
      Υπογραφή οδηγού
      
         (1)  Κατά περίπτωση, σύμφωνα με το άρθρο 4 του κανονισμού (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τους κοινούς κανόνες πρόσβασης στην αγορά διεθνών οδικών εμπορευματικών μεταφορών (ΕΕ L 300 της 14.11.2009, σ. 72) ή σύμφωνα με το άρθρο 4 του κανονισμού (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση κοινών κανόνων πρόσβασης στη διεθνή αγορά μεταφορών με πούλμαν και λεωφορεία και την τροποποίηση του κανονισμού (ΕΚ) αριθ. 561/2006 (ΕΕ L 300 της 14.11.2009, σ. 88).